cyanic-selkie/wikianc huggingface dataset:
Brock Lesnar
Vapaaottelu
Lesnar harjoitteli vapaaottelua entisen UFC-mestari Pat Miletichin opastuksella ja teki debyyttinsä Hero's ja EliteXC -järjestöjen yhteisjärjestämässä tapahtumassa ''Dynamite!! USA''. Samassa tapahtumassa ottelivat myös Royce Gracie ja Kazushi Sakuraba vastakkain, jotka olivat tapahtuman toinen pääottelu. Lesnar kohtasi pääottelussa entisen judokan Kim Min-soon, joka oli ennen ottelua otellut vapaaottelussa tilastolla 2–5. Lesnar voitti kamppailun luovutuksella minuutin jälkeen, kun Min-soo luovutti Lesnarin lyönneistä matolla.
UFC
Seuraavaksi Lesnar ilmoitettiin tehneen 20. lokakuuta 2007 sopimuksen UFC:n kanssa. Hän otteli ensimmäisen ottelunsa 2. helmikuuta 2008 entistä UFC:n raskaansarjan mestaria Frank Miria vastaan. Lesnar aloitti ottelun vahvasti saatuaan ottelun alussa alasviennillä Mirin mattoon. Lesnar jatkoi matolla lyönnein, mutta ottelijat erotettiin, kun Lesnarin osa lyönneistä olivat laittomia osuessaan Mirin takaraivoon. Lesnar onnistui heti perään viemään alasviennillä Mir uudelleen mattoon, mutta jäi Mirin suoraan polvilukoon ensimmäisessä erässä ja joutui luovuttamaan minuutin jälkeen. Elokuussa Lesnar kohtasi neljä ottelua otelleen Heath Herringin, joka oli sitä ennen otellut menestyksekkäästi Pridessa. Lesnar voitti UFC 87 -tapahtumassa käydyn kamppailun tuomariäänin (30–26, 30–26, 30–26).
Raskaansarjan mestaruus
15. marraskuuta 2008 Lesnar otti uransa suurimman voiton, kun hän otteli UFC 91 -tapahtumassa Randy Couturea vastaan UFC:n raskaansarjan mestaruudesta. Lesnar voitti ottelun toisessa erässä teknisellä tyrmäyksellä tullen täten UFC:n raskaansarjan mestariksi. Lesnar puolusti mestaruuttaan menestyksekkäästi kaksi kertaa mutta hävisi sen Cain Velasquezille UFC 121 -tapahtumassa.
Brock Lesnar otteli 30. joulukuuta 2011 Alistair Overeemia vastaan UFC 141 -tapahtumassa ykköshaastajan paikasta. Lesnar hävisi ottelun tuomarin keskeytyksellä ensimmäisessä erässä. Ottelun jälkeen Lesnar ilmoitti lopettavansa vapaaottelu-uransa.
Paluu UFC:hen
Lesnar palasi ottelemaan Mark Huntia vastaan UFC 200 -tapahtumassa heinäkuussa 2016. Lesnar voitti ottelun tuomariäänin. Ottelun jälkeen heinäkuussa Yhdysvaltain antidopingtoimikunta ilmoitti hänen jääneen kiinni dopingista 28. kesäkuuta 2016 ennen ottelua tehdyssä testissä. Lesnar määrättiin joulukuussa 2016 menettämään voittonsa, kärsimään vuoden kilpailukiellon ja maksamaan 250 000 dollarin sakot. Lesnar antoi myös toisen positiivsen dopingnäytteen UFC 200 -tapahtumassa heinäkuussa 2016. Lesnar ilmoitti 14. helmikuuta 2017 lopettavansa uudelleen vapaaottelu-uransa; siitä huolimatta hän haastoi UFC 226:ssa Daniel Cormierin, ja ottelu heidän välillään arveltiin järjestettävän joskus alkuvuodesta 2019. Silloin, kun Lesnar lopetti uudelleen uransa, hänen kilpailukiellostaan oli kulunut vasta alle puolet. Kärsittävänä olisi ollut vielä yli kuusi kuukautta ottelukieltoa. Kun hän Lesnar palasi USADA:n testauksen piiriin heinäkuussa, ottelukieltoa jatkettiin siitä, mihin se oli jäänyt, ja Lesnar pystyisi ottelemaan seuraavan kerran alkuvuodesta 2019. Brock Lesnarin suunniteltiin ottelevan Daniel Cormierin kanssa UFC:n raskaansarjan mestaruudesta elokuussa 2019, vielä nimeämättömässä UFC-tapahtumassa. Dana White ilmoitti myöhemmin, että Brock Lesnar ei aio otella enää UFC:ssä. Syyskuussa 2020 Dana White sanoi, että hän voisi järjestää mega-ottelun Brock Lesnarin ja Jon Jonesin välille, mikäli molemmat ottelijat ovat kiinnostuneita. Bellator-puheenjohtaja Scott Coker on myös kiinnostunut järjestämään ottelua Brock Lesnarille omassa vapaaotteluorganisaatiossaan, ja haluaisi järjestää ottelun Brock Lesnarin ja Fedor Emelianenkon välille.
Showpaini
World Wrestling Entertainment
New Japan Pro Wrestling
Inoki Genome Federation
Ohio Valley Wrestling
Pro Wrestling Illustrated (Wrestlingiä käsittelevä aikakauslehti)
Vapaaottelu
Ultimate Fighting Championship
Pay-per-view't
Pay-per-view't, joissa Lesnar on ollut tapahtuman pääottelija.
Pennadomo
Pennadomo on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 251 ihmistä vuonna 2017. Vuoden 2011 väestönlaskennan mukaan kunnassa oli 311 asukasta.
Chinook
Chinook voi tarkoittaa ainakin seuraavia asioita:
Yasin (rap-artisti)
Yasin Abdullahi Mahamoud (s. 11. tammikuuta 1998 Rinkeby, Tukholma, Ruotsi) on ruotsalainen rap-artisti. Hän sai vuonna 2021 kymmenen kuukauden vankeustuomion toisen räppärin sieppauksen valmistelusta. Yasin on rikoksenuusija.
Kainet-kirjastot
Kainet-kirjastot on Kainuun kirjastojen yhteinen kirjastokimppa. Kimppa aloitti toimintansa marraskuussa 2008.
Vuonna 2004 Kajaanin kaupunginkirjasto – Kainuun  maakuntakirjasto  selvitti edellytyksiä Kainuun kirjastojen syvemmälle yhteistyölle. Selvityksen teki Kuhmon kirjastotoimenjohtaja Eero Hartikainen.
Kimpan yhteisen aineistorekisterin nimi KAINET on johdettu nimestä Kainuun kirjastot. Kimppa yhtenäisti toimintakäytäntönsä ja käyttösäännöt.
Kainet-kirjastokimpan toimipisteet
Kainet-kirjastoihin kuului lokakuussa 2021 yhteensä 16 kiinteää tai liikkuvaa toimipistettä:
Äystön junaonnettomuus
Työjuna oli tulossa tiistai-iltana kello 17 aikaan Äystön pysäkiltä Teuvan asemalle kun noin puolen kilometrin päässä Teuvan asemalta sen perään ajoi takana tullut tavarajuna, jossa oli veturin lisäksi 33 puutavaralastissa ollutta H-vaunua. Tavarajunan kuljettaja ei ehtinyt radassa olevan käänteen vuoksi havaita työjunaa ajoissa ja jarrutus aloitettiin liian myöhään. Törmäyksen voimaa lisäsi radassa ollut alamäki. Työjunan kaksi viimeistä vaunua kasautuivat tavarajunan veturin päälle ja veturi ja vaunut kaatuivat radan viereen. Tavarajunasta murskautui seitsemän vaunua ja veturi sekä työjunasta kolme vaunua, lisäksi tuhoutui tavarajunassa lastina ollutta puutavaraa. Tavarajunan kuljettaja ja lämmittäjä sekä työjunassa olleet työmiehet pelastuivat. Rataa tuhoutui onnettomuuspaikalla noin 50–60 metrin matkalta.
Äystön laiturivaihteen hoitajan olisi pitänyt pysäyttää tavarajuna ellei edellä kulkenut työjuna ollut sitä ennen saapunut Teuvan asemalle. Näin ei kuitenkaan tapahtunut vaan tavarajuna saattoi jatkaa matkaansa.
Keski-Afrikan tasavalta kesäolympialaisissa 2000
Keski-Afrikan tasavalta osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat jousiammuntaan ja yleisurheiluun. Maan lipunkantajana avajaisissa toimi juoksija Zacharia Maidjida.
Rieskalammi
Rieskalammi on Kanta-Hämeessä Hämeenlinnassa sijaitseva lampi. Järvi kuuluu Evon retkeilyalueeseen.
Maantietoa
Lammen pinta-ala on 1,9 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Lammen vedenpinnan korkeus on 160,1 metriä mpy.
Pennapiedimonte
Pennapiedimonte on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 445 ihmistä vuonna 2017. Vuoden 2011 väestönlaskennan mukaan kunnassa oli 515 asukasta.
Komorit kesäolympialaisissa 2000
Komorit osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toiminut Shareef Mohammed ei itse osallistunut mihinkään kilpailuun kisoissa.
Diamond Eyes
Diamond Eyes on I Walk the Linen heinäkuussa 2006 julkaistu EP. Julkaisuviikollaan se nousi Suomen virallisen singlelistan sijalle 2. Levy on julkaistu CD:nä ja 7-tuumaisena vinyylinä.
FS Amyot d'Inville (F782)
Amyot d'Inville (runkonumero F782) oli Ranskan laivaston 1976 palvelukseen otettu D’Estienne d’Orves -luokan korvetti.
Valmistus
Alus tilattiin Lorientin laivastontelakalta, missä köli laskettiin 1. syyskuuta 1973. Se laskettiin vesille 30. marraskuuta 1974 ja otettiin palvelukseen 13. lokakuuta 1976.
Argent Moon
Argent Moon on Insomniumin EP-levy, joka julkaistiin 17. syyskuuta 2021. Kappaleisiin The Conjurer ja The Reticent on julkaistu videot.
Luettelo Jussi Raittisen kappaleista
Tämä on luettelo Jussi Raittisen omalla nimellä levyttämistä kappaleista aakkosjärjestyksessä. Mukana ei ole The Boys -yhtyeen kanssa tehtyjä levytyksiä.
Sorsajärvi (Hämeenlinna)
Sorsajärvi on Kanta-Hämeessä Hämeenlinnassa ja Padasjoella sijaitseva järvi. Järvi kuuluu sekä Evon retkeilyalueeseen että Sudenpesäkankaan luonnonsuojelualueeseen.
Maantietoa
Järven pinta-ala on 17,6 hehtaaria ja se on 750 metriä pitkä ja 600 metriä leveä. Järvellä ei ole kartan mukaan saaria. Sen rantaviivan pituus on 3,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 133,9 metriä mpy.
Perano
Perano on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 592 ihmistä vuonna 2017. Vuoden 2011 väestönlaskennan mukaan kunnassa oli 1 664 asukasta.
Jens Jeremies
pienoiskuva|Jens Jeremies vuonna 2006. Jens Jeremies (s. 5. maaliskuuta 1974 Görlitz, Itä-Saksa) on saksalainen jalkapalloilija. Hänen pelipaikkansa oli keskikenttämies.
Juniorina Jeremies pelasi paikallisessa Motor Görlitz -joukkueessa. Vuonna 1986 hän siirtyi Dynamo Dresdeniin, 1995 1860 Müncheniin ja 1998 paikallisvastustaja Bayern Müncheniin. Bayernissa hän voitti kuudesti Saksan mestaruuden (1999–2001, 2003, 2005, 2006), viidesti Saksan Cupin (1998, 2000, 2003, 2005, 2006) ja vuonna 2001 Mestarien liigan.
Saksan maajoukkueessa Jeremies debytoi vuonna 1997. Hän pelasi maajoukkueessa kaikkiaan 55 ottelua ja teki yhden maalin.
Astrophysical Journal
The Astrophysical Journal (ApJ) on yhdysvaltalainen tähtitiedettä ja astrofysiikkaa käsittelevä lehti. Sen perusti vuonna 1895 George Ellery Hale ja James Edward Keeler. Se ilmestyy kolmesti kuussa 500-sivuisena.
Lisäosat
Päälehden lisäksi Astrophysical Journaliin liittyy kaksi erillistä lehteä.
Astrophysical Journal Supplement Series
The Astrophysical Journal Supplement Series (ApJSS) on ilmestynyt vuodesta 1953 lähtien yhdessä päälehden kanssa. Supplement Series on sisällöltään hyvin pitkälti tekninen. Se sisältää enimmäkseen numeerisia taulukoita ja alkuperäisiä mittauspöytäkirjoja mutta myös esimerkiksi tieteellisten mallinnusohjelmien käyttöohjeita, sikäli kun nämä eivät sisällä fysiikan kannalta merkittäviä tuloksia. Myös erittäin pitkät artikkelit (yli 20 sivua) sekä sisällöltään vain marginaalista lukijakuntaa kiinnostavat artikelit ohjataan julkaistavaksi täydennysosassa. Täydennyslehti ilmestyy kuudesti vuodessa.
Astrophysical Journal Letters
The Astrophysical Journal Letters (ApJL) on ilmestynyt muusta julkaisusta erillisenä osana vuodesta 1971 lähtien. Letters on tarkoitettu tieteellisesti ajankohtaisten tulosten hyvin nopeaan julkaisuun. Vaatimukset artikkelien sisällön ja muotoilun suhteen ovat samat kuin päälehdessä, mutta lisäksi Letters edellyttää artikkeleilta ajankohtaisuutta ja tiiviyttä. Käytännössä Letterseissä julkaistavan artikkelin tulee liittyä johonkin tähtitieteen ajankohtaiseen teemaan tai olla luonteeltaan keskustelua herättävä. Artikkelin pituus lopullisessa muodossaan ei myöskään saa ylittää neljää sivua.
ApJL ilmestyy joka kuukauden ensimmäinen, 10. ja 20. päivä.
Jacques Charles François Sturm
Jacques Charles François Sturm (29. syyskuuta 1803 – 18. joulukuuta 1855) oli sveitsiläis-ranskalainen matemaatikko.
Sturm tutki yhdessä Joseph Liouvillen kanssa yleisiä lineaarisia toisen kertaluvun differentiaaliyhtälöitä ja niiden ominaisarvoja ja ominaisvektoreita. Tämä työ differentiaaliyhtälöiden reunaehtojen parissa johti Sturm-Liouville teoriaan, jota käytetään ratkaisemaan integraaliyhtälöitä. Tämä Liouvillen ja Sturmin yhteistyö on luultavasti tunnetuin 1800-luvun puolivälin ranskalaisen analyysin tulos.
Sturm työskenteli École Polytechniquessa vuodesta 1838 alkaen ja hänestä tuli analyysin ja mekaniikan professori vuonna 1840. Sturmin kirjoittama kurssikirja Cours d'analyse oli pitkään käytössä École Polytechniquessa. Hänet valittiin Ranskan tiedeakatemiaan vuonna 1836.
Matemaattisen analyysin lisäksi Sturm tutki myös projektiivista geometriaa, differentiaaligeometriaa ja geometrista optiikkaa. Hän myös, yhdessä sveitsiläisen insinöörin Daniel Colladonin kanssa, ensimmäisenä arvioi tarkasti äänen nopeuden vedessä vuonna 1826. Sturmin tutkimukset optiikasta käsittävät yhteensä neljä tieteellistä paperia, joista yksi käsittelee silmän fysiologiaa.
Puola lasten Eurovision laulukilpailussa
thumb|Puolan vuoden 2016 edustaja Olivia Wieczorek esittämässä kappalettaan Puolan kansallisessa karsinnassa. Puola on osallistunut Lasten Eurovision laulukilpailuun yhdeksän kertaa, ensimmäisen kerran vuonna 2003. Puola on voittanut kilpailun kaksi kertaa: ensimmäisen kerran vuonna 2018, jolloin Roksana Wegielin esittämä kappale "Anyone I Want to Be" keräsi 215 pistettä. Vuonna 2019 Viki Gabor voitti kilpailun kappaleellaan "Superhero" keräten 278 pistettä.
Haarajärvi (Hämeenlinna)
Haarajärvi on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueen Sudenpesäkankaan luonnonsuojelualueeseen.
Maantietoa
Järven pinta-ala on 13,8 hehtaaria ja se on 1,0 kilometriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 2,7 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 141,4 metriä mpy.
Heli Nevanpää
Heli Kristiina Nevanpää (s. 3. lokakuuta 1967 Turku) on aktiiviuransa päättänyt suomalainen kilpakävelijä. Hän edusti koko uransa ajan Turun Weikkoja ja hänen valmentajanaan toimi Heikki Nevanpää. Ulkoratojen SM-kisoista Nevanpää saavutti kaikkiaan kuusi mitalia; 5 000 metrin kävelyssä hopeaa vuonna 1988 ja pronssia vuonna 1990, 10 kilometrin kävelyssä hopeaa vuonna 1991 sekä kaksi pronssia vuosina 1988 ja 1990 sekä kultaa 3 x 3 000 metrin kävelyviestissä vuonna 1987. Sisäratojen SM-kisoista hän voitti 3 000 metrin kävelyssä kaksi hopeaa vuosina 1989 ja 1990 sekä kaksi pronssia vuosina 1987 ja 1991. Virallisissa kilpailuissa Nevanpää ei ole esiintynyt vuoden 1995 jälkeen.
Pauliine Koskelo
Pauliine Koskelo (o.s. Järvelä; s. 22. kesäkuuta 1956 Salo) on Euroopan ihmisoikeustuomioistuimen suomalainen tuomari (2016–). Koskelo toimi korkeimman oikeuden presidenttinä vuosina 2006–2015.
Koulutus ja virkamiesura
Koskelo valmistui oikeustieteen kandidaatiksi Helsingin yliopistosta vuonna 1979 ja sai varatuomarin arvon vuonna 1985. Hänet vihittiin Helsingin yliopiston oikeustieteellisen tiedekunnan kunniatohtoriksi toukokuussa 2010.
Koskelo toimi oikeusministeriön lainvalmisteluosastolla lainsäädäntöneuvoksena 1985–1995 ja osallistui muun muassa yrityssaneerauslain ja yksityishenkilöiden velkajärjestelystä annetun lain valmisteluun sekä kuluttajasuojalain ja osakeyhtiölain uudistustyöhön. Vuodet 1995–2000 Koskelo työskenteli Euroopan investointipankissa Luxemburgissa oikeudellisen pääyksikön yksikönjohtajana, apulaisjohtajana ja viimeksi johtajana.
Tuomarina
Koskelo nimitettiin korkeimman oikeuden jäseneksi 1. heinäkuuta 2000 alkaen. Joulukuussa 2005 tasavallan presidentti Tarja Halonen nimitti hänet korkeimman oikeuden presidentiksi ensimmäisenä naisena. Koskelo aloitti tehtävässä vuoden 2006 alussa. Koskelo oli tehtävään nimitettäessä KKO:n jäsenistä iältään nuorin. Koskelo toimi vuoden 2013 alkuun saakka tuomarinvalintalautakunnan puheenjohtajana. Vuoden 2016 alusta Koskelo siirtyi Euroopan ihmisoikeustuomioistuimen tuomariksi. Hän seurasi tehtävässä Päivi Hirvelää, joka puolestaan siirtyi korkeimman oikeuden jäseneksi.
Kritiikkiä
Presidenttiaikanaan Koskelo osallistui aktiivisesti Suomen oikeuslaitoksesta käytävään julkiseen keskusteluun. Marraskuussa 2013 hän kuvaili poliitikkoja heikoiksi ja neuvottomiksi oikeuslaitoksen uudistajiksi. Vuonna 2011 Koskelo arvosteli eduskunnan perustuslakivaliokuntaa sen vastustaessa korkeimman oikeuden päätöstä yksityisen pysäköinninvalvonnan laillisuudesta.
Huhtikuussa 2014 Yle kertoi Koskelon lähestyneen kansanedustajia useilla sähköpostiviesteillä, jotka koskivat myös vireillä olevia lainsäädäntöasioita. Tilanne oli ongelmallinen, sillä tuomiovallan edustajien ei tulisi puuttua lakia säätävän tahon eli eduskunnan toimintaan. Koskelo itse kommentoi kyseen olleen vain yleisen materiaalin ja lisätietojen välittämisestä. Koskelon toiminnasta tehtiin kaksi kantelua oikeuskanslerille, jonka mukaan Koskelo ei kuitenkaan pyrkinyt viesteillään painostamaan kansanedustajia.
Yksityiselämä
Koskelon ensimmäinen puoliso vuosina 1976–1983 oli Jyrki Koskelo ja toinen puoliso vuodesta 1987 on entinen kuluttaja-asiamies Gerhard af Schultén.
FS Drogou (F783)
Drogou (runkonumero F783) oli Ranskan laivaston 1976 palvelukseen otettu D’Estienne d’Orves -luokan korvetti.
Valmistus
Alus tilattiin Lorientin laivastontelakalta, missä köli laskettiin 1. lokakuuta 1973. Se laskettiin vesille 30. marraskuuta 1974 ja otettiin palvelukseen 30. syyskuuta 1976.
Palvelus
Alus poistettiin palveluksesta vuonna 2000 ja myytiin Turkille, joka liitti sen laivastoonsa 25. heinäkuuta 2002 nimellä TCG Bodrum runkonumerolla F-501.
Pietraferrazzana
Pietraferrazzana on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 133 ihmistä vuonna 2017. Vuoden 2011 väestönlaskennan mukaan kunnassa oli 128 asukasta.
Theodosiopolis
Theodosiopolis (, myös tai Theodosioupolis, ; ; ”Theodosioksen kaupunki”) voi viitata seuraaviin myöhäisantiikin aikaisiin kaupunkeihin:
Alan Rickman
Alan Sidney Patrick Rickman (21. helmikuuta 1946 Hammersmith, Lontoo, Britannia − 14. tammikuuta 2016 Lontoo, Britannia) oli englantilainen elokuva- ja teatterinäyttelijä sekä ohjaaja, joka näytteli Hollywood-elokuvissa usein roistoa (esimerkiksi läpimurtoelokuvassaan Die Hard – vain kuolleen ruumiini yli). Hän näytteli myös Severus Kalkarosta Harry Potter -elokuvissa (2001—2011) ja ilkeää Nottinghamin sheriffiä elokuvassa Robin Hood – varkaiden ruhtinas (1991), josta hän sai Bafta-palkinnon.
Rickman oli mukana lukuisissa elokuvissa romanttisista komedioista draamaan ja toimintaan. Lisäksi hän ohjasi ja käsikirjoitti elokuvan Talvivieras (1996) ja ohjasi vuonna 2014 ensi-iltansa saaneen elokuvan The Little Chaos, jonka pääosia esittävät Kate Winslet ja Alan Rickman itse.
Nuoruus ja opiskelu
Alan Rickman syntyi Lontoossa vuonna 1946. Hänellä oli irlantilaiset ja walesilaiset sukujuuret, ja hänen vanhempansa olivat tehdastyöläinen Bernard ja tämän vaimo Margaret. Alan kasvoi kolmen sisaruksensa kanssa Actonin alueella Länsi-Lontoossa.
Rickman opiskeli graafista suunnittelua Chelsea College of Art and Designissa ja Royal College of Artissa. Hänellä oli kolmen vuoden ajan kolmen ystävänsä kanssa Notting Hillissä graafista suunnittelua tarjoava yritys, kunnes vuonna 1972 hän aloitti opiskelut Royal Academy of Dramatic Artissa.
Uran alku teatterissa
Rickman herätti ensimmäisen kerran huomiota näyttelijänä vuonna 1976 Birgminghamin laitosteatterissa Ben Jonsonin näytelmässä The Devil Is an Ass. Tämän jälkeen hän näytteli muun muassa sivurooleissa Royal Shakespeare Companyssä (RSC). Ensiesiintymisensä televisiossa Rickman teki vuonna 1978, kun hän näytteli Tybaltia BBC Television Shakespeare -sarjan jaksossa Romeo and Juliet.
Rickman pääsi 1980-luvulla RSC:ssä useisiin keskeisiin rooleihin. Hän näytteli muun muassa Thomas Kilroyn irlantilaisessa versiossa Anton Tšehovin Lokista, Edinburghin taidefestivaalilla Richard Cranen sovituksessa Fjodor Dostojevskin Karamazovin veljeksistä ja Snoo Wilsonin näytelmässä The Grass Widow.
Die Hardin kautta elokuva-alalle
Rickmanin läpimurtorooli oli 1985 RSC-tuotannossa Vaarallisia suhteita, jossa hän esitti seksikästä mutta manipuloivaa ja julmaa Vicomte de Valmontia. Hän toisti roolinsa Broadwayllä ja herätti myös elokuva-alan mielenkiinnon. Ohjaaja John McTiernan pyysi Rickmania näyttelemään rikollisen roolia Bruce Willisin vastanäyttelijäksi elokuvaan Die Hard – vain kuolleen ruumiini yli (1988).
Vaikka Die Hard teki Rickmanista kansainvälisesti tunnetun elokuvanäyttelijän, hän ei hylännyt kuitenkaan teatteria. Hän näytteli 1991 Edinburghin taidefestivaalilla japanilaisen ohjaajan Yukio Ninagawan sovituksessa Kunio Shimizuun näytelmästä Tango at the End of Winter. Georgian Rustaveli-teatterissa hän näytteli Hamletin roolissa Robert Sturuan ohjauksessa.
Rickman näytteli Die Hardin jälkeen muutamissa brittiläisissä elokuvissa. Niistä tunnetuin on Anthony Minghellan ohjaama Truly Madly Deeply (1989). Hän voitti Bafta-palkinnon roolistaan Nottinghamin sheriffinä elokuvassa Robin Hood – varkaiden ruhtinas (1991). Elokuvan pääosassa Robin Hoodina esiintyneen Kevin Costnerin kerrotaan suuttuneen Rickmanin lahjakkuudesta ja vaatineen joidenkin Rickmanin kohtausten poistoa.
Vaikka Rickman tunnetaankin monista elokuvapahisten rooleistaan, hän teki myös useita monipuolisempia pienen budjetin elokuvia. Näihin kuuluvat muun muassa aisankannattaja elokuvassa Close my eyes – rakasta minua (1991) ja kampanjapäällikkö satiirissa Bob Roberts (1992). Rickman hylkäsi tarjouksen pääpahiksen roolista James Bond -elokuvassa 007 ja kultainen silmä ja teki sen sijaan ensiohjauksensa Talvivieras.
Kongon demokraattinen tasavalta kesäolympialaisissa 2000
Kongon demokraattinen tasavalta osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun.
Alan Rickman
Die Hardin kautta elokuva-alalle
Rickman näytteli Christopher Brandonia vuonna 1995 ilmestyneessä, Jane Austenin romaanista sovitetussa elokuvassa Järki ja tunteet ja seuraavana vuonna irlantilaista vallankumouksellista Éamon de Valeraa, josta tulee lopulta Irlannin presidentti, elokuvassa Michael Collins (1996).
Harry Potter -sarja ja viimeiset roolit
Rickman esiintyi kahdeksassa Harry Potter -elokuvassa taikajuomien ja myöhemmin pimeyden voimilta suojautumisen opettajaa Severus Kalkarosta. Harry Potter ja viisasten kivi ilmestyi vuonna 2001 ja sarjan kahdeksas elokuva vuonna 2011.
Rickman näytteli vuonna 2003 Richard Curtisin romanttisessa elokuvassa Rakkautta vain ja vuonna 2005 paranoidisen robotin Marvinin ääntä elokuvassa ''Linnunradan käsikirja liftareille. Vuonna 2007 hän näytteli tuomari Turpinia Tim Burtonin elokuvaversiossa Sweeney Toddista ja vuonna 2010 Kaalimadon ääntä Tim Burtonin ohjaamassa elokuvassa Liisa Ihmemaassa''.
Rickman ohjasi vuonna 2014 pukudraaman A Little Chaos, jossa hän itse näytteli Ludvig XIV:tä. Hänen viimeiset elokuvaroolinsa olivat jännityselokuva Eye in the Sky (2015) ja Liisan seikkailut peilimaailmassa (2016), jossa hän teki jälleen Kaalimadon ääniroolin.
Perhe
Rickman tutustui tulevaan puolisoonsa Rima Hortonin Chelsea School of Artissa, ja he alkoivat seurustella vuonna 1965. He asuivat yhdessä vuodesta 1977 ja menivät naimisiin yksityisessä seremoniassa vuonna 2012, mutta kertoivat avioliitosta julkisuudessa vasta kolmen vuoden kuluttua vihkimisestä. Rima Horton oli aktiivinen työväenpuolueen jäsen ja taloustieteilijä.
Kuolema
Alan Rickman kuoli haimasyöpään 69-vuotiaana tammikuussa 2016.
Valkjärvi (Hämeenlinna, Evo, pohjoinen)
Valkjärvi on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen.
Maantietoa
Järven pinta-ala on 3,1 hehtaaria ja se on 400 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 155,5 metriä mpy.
M/S Najaden
Käyttöhistoria
24. helmikuuta 1989 suomalainen Rederi Ab Engship hankki aluksen omistukseensa ja rekisteröi sen Suomen lipun alle. Kotisatamaksi tuli Turku. Marraskuussa 1993 aluksen kotisatamaksi vaihdettiin Nauvo.
Karille Viron rannikolla
Najadenin ohitettua Orrengrundin komentosillalle jäi vahtipäälliköksi yliperämies. Tuolloin alus oli autopilotin ohjailussa. Vähän ennen puolta yötä perämies saapui komentosillalle ottaen vahtipäällikkyyden yliperämieheltä. Perämies kuitenkin ilmeisesti nukahti pian. Suunnilleen kello 00.25 laiva saapui reittisuunnitelman mukaiseen kääntöpisteeseen, jolloin alusta olisi pitänyt kääntää. Alus kuitenkin jatkoi matkaa kohti Viron rannikkoa, kunnes saapui Tallinnan edustalla sijaitsevan Naissaaren luoteispuolen matalaan veteen. Kello 03.20 Najaden osui karille, tärähteli kevyesti ja pysähtyi. (Karilleajopaikka: 59.57°N, 24.63°W) Laivan konepäällikkö ja yliperämies heräsivät tärähtelyyn ja menivät komentosillalle. Perämies kertoi ajaneensa karille, minkä jälkeen hän lähti hyttiin lepäämään.
Irti karilta
Karilleajosta ei seurannut välitöntä kaatumis- tai uppoamisvaaraa. Myös öljyvuodoilta vältyttiin. Onnettomuuden jälkeen Viron rannikkovartioston alus saapui paikalle. Kello 07.15 Najaden kellui jo vapaassa vedessä painolastiveden pois pumppaamisen vuoksi. Seuraavaksi Najaden siirtyi Tallinnan satamaan. 14. heinäkuuta laiva lähti satamasta kohti Helsinkiä, jonne lasti purettiin. Helsingistä alus meni Turkuun korjaustelakalle, jossa sen pohjalevytystä korjattiin. Najaden oli yhteensä 39 päivää poissa liikenteestä onnettomuuden seurauksena. thumb|250px|right|Naissaaren sijainti Viron edustalla.
Omistaja vaihtuu
Vuonna 2006 suomalaiseen Rettig Groupiin kuuluva Bore-varustamo osti aluksen omistajan Rederi Ab Engshipin ja Najadenin siinä samalla. Nykyisin aluksen kotisatama on Helsinki.
Duncan II
Duncan II (noin 1060-1094) oli Skotlannin kuningas. Hän oli Malcolm III:n poika. Hän vietti nuoruudessaan 15 vuotta panttivankina Englannissa ennen kuin Vilhelm Punainen vapautti hänet vuonna 1087. Duncan syrjäytti setänsä Donald Banen noin 34-vuotiaana. Kuninkaana hän oli käytännössä Englannin vasalli, ja siksi epäsuosittu skotlantilaisten keskuudessa. Hänet surmattiin loppuvuodesta 1094, kun hän oli hallinnut alle puoli vuotta. Donaldin epäillään olleen surmatyön takana.
Zadie Smith
pienoiskuva|Zadie Smith vuonna 2011. Zadie Smith (s. 25. lokakuuta 1975 Lontoo, Yhdistynyt kuningaskunta ) on englantilainen kirjailija. Hän on kirjoittanut viisi romaania, joista kaksi ensimmäistä ja neljäs sijoittuvat pääosin hänen synnyinkaupunkiinsa Lontooseen. Romaanit on suomennettu.
Lapsuus ja tausta
Zadie Smith syntyi Lontoon luoteisosassa Brentin borough'ssa. Hänen äitinsä oli jamaikalainen ja isä englantilainen. Hänen etunimensä oli alun perin Sadie, mutta hän vaihtoi sen 14-vuotiaana nykyiseen muotoonsa. Smithin äiti varttui Jamaikalla ja muutti Englantiin vuonna 1969. Smithillä on yksi sisarpuoli, yksi velipuoli ja kaksi nuorempaa veljeä. Hänen vanhempansa erosivat, kun hän oli teini-ikäinen.
Smithillä oli lapsuudessaan ja nuoruudessaan useita mielenkiinnon kohteita: lapsena hän harrasti steppausta, teini-iässä hän suunnitteli uraa musikaalinäyttelijänä ja opiskelijana hän ansaitsi rahaa jazz-laulajana ja halusi tulla journalistiksi. Lukeminen ja kirjoittaminen ovat myös aina olleet tärkeässä osassa hänen elämässään.
Opinnot ja ura
Smith opiskeli Cambridgen King's Collegessa englanninkielistä kirjallisuutta. Opiskeluaikanaan hän kirjoitti muutamia novelleja, jotka julkaistiin opiskelijoiden kirjoituksista kootuissa kokoelmissa. Eräs kustantaja huomasi hänen lahjakkuutensa ja tarjosi hänelle kustannussopimusta. Smith päätti ottaa yhteyttä kirjallisuusagenttiin ja siitä lähtien häntä on edustanut kansainvälisesti menestyvä Wylie Agency.
Valkoiset hampaat (White Teeth) esiteltiin kustannusmarkkinoille vuonna 1997, vuosia ennen kirjan varsinaista valmistumista. Kirjan julkaisuoikeuksista alkoi kova kilpailu eri kustannusyhtiöiden kesken; oikeudet onnistui lopulta saamaan Hamish Hamilton Ltd.. Teos sai harvinaisen paljon huomiota keskeneräiseksi esikoisromaaniksi. Smith sai teoksen valmiiksi opintojensa viimeisenä vuotena. Kun kirja julkaistiin vuonna 2000, se nousi heti bestselleriksi. Se sai paljon kansainvälistä kiitosta ja toi kirjoittajalleen useita palkintoja, muun muassa Guardian First Book Awardin ja Whitbread First Novel Awardin.
Esikoisromaaninsa menestyksen jälkeen Smith alkoi kirjoittaa toista romaaniaan Nimikirjoitusmies (The Autograph Man). Kirja julkaistiin vuonna 2002 ja menestyi hyvin, mutta ei saanut kriitikoiden keskuudessa yhtä hyviä arvosteluja kuin Smithin ensimmäinen romaani. Toisen romaaninsa julkaisun jälkeen Smith alkoi valmistella esseekokoelmaa The Morality of the Novel, jossa käsitellään valittuja 1900-luvun kirjailijoita moraalifilosofian kautta.
Smith sai vuonna 2005 valmiiksi kolmannen romaaninsa Kauneudesta (On Beauty), joka julkaistiin saman vuoden syyskuussa. Hän voitti kirjalla yli 43 000 euron arvoisen Orange Prize for Fiction-palkinnon kesäkuussa 2006.
Smithin neljäs romaani Risteymiä (NW) kertoo luoteislontoolaisen vuokratalon monikulttuurisista asukkaista. Englanninkielinen nimi tulee postinumeroalueen mukaan. Romaanin tekniikka on tajunnanvirtamainen ja tyyliltään vaihteleva. Se kuvaa luokkaeroja ja siirtolaisuuden eri polvia. Romaani on julkaistu 2013 ja sen on suomentanut Irmeli Ruuska.
Yksityiselämä
Smith tapasi pohjoisirlantilaisen kirjailijan Nick Lairdin opiskellessaan Cambridgen yliopistossa ja he menivät naimisiin vuonna 2004. He asuvat Pohjois-Lontoossa.
Föhntuuli
pienoiskuva|Föhntuuli Föhntuuli (myös föhn tai föhn-tuuli) on lämmin ja kuiva tuuli, joka syntyy kostean ilmavirtauksen ylitettyä vuoriston ja menetettyä kosteutensa.
Toimintaperiaate
Yleensä ilma jäähtyy, kun paine alenee. Mutta kun kostea ilma nousee vuoren rinnettä ylöspäin, ilma ei enää pysty sisältämään samaa vesimäärää kuin ennen, joten syntyy sadetta. Tämä tiivistyminen vapauttaa lämpöä ja näin estää ilmaa jäähtymästä. Kun nyt tuuli (ilma) on ylittänyt vuoren ja laskeutuu alaspäin, sen paine kasvaa, joten (ilman)lämpötila kasvaa.
Vaikutukset ilmastoihin
Föhn voi lämmittää ilmaa jopa 30 °C.
Föhn-ilmiössä on aina orografinen (vuoreen liittyvä) sade vuoriston tuulenpuolella. Föhniä selittää kaksi fysiikan lakia: kaasu lämpenee paineen kasvaessa, ja veden tiivistyminen vesihöyrystä nesteeksi vapauttaa energiaa.
Kun ilmavirtaus kulkee vuorenrinnettä ylöspäin, ilman paine laskee ja lämpötila pyrkii laskemaan. Jos kuitenkin ilma on kosteaa, muodostuu tiivistymistä (sumukammioilmiö) ja sadetta. Tiivistymisessä vapautuu lämpöenergiaa, joka estää nousevan ilman lämpötilan laskua. Ylitettyään vuoren huipun alaspäin virtaavan, jo ennestään lämpimän ilman lämpötila nousee (10 astetta korkeuskilometriä kohti) paineen kasvusta johtuen.
Föhnalueilla nähdään usein vuorten lähellä mantelipilviä.
Nimitykset
Ilmiötä kutsutaan Alpeilla föhniksi, Kalliovuorilla chinookiksi. Föhn tunnetaan myös nimillä zonda, diablo, wiatr halny ja Santa Ana. Suomessa sitä havaitaan Pohjanmaalla ja Länsi-Lapissa Skandien vuoriston aiheuttamana. Föhn-tuuli on Suomessa keväälle tyypillinen sääilmiö ja vähentää pilvisyyttä. Pohjois-Amerikassa chinook-tuulia havaitaan Kanadan preerialla ja Yhdysvaltojen suurilla tasangoilla. Kanadassa usein chinook-tuulia esiintyy Lethbridgessä, Albertan provinssissa, mutta myös Calgaryssa ne ovat yleisiä. Yhdysvalloissa föhn-tuulia esiintyy Montanassa, mutta myös Coloradon Denverissä.
AEG-yhtiö rekisteröi hiustenkuivaajalle 1908 nimityksen Fön (myöhemmin Foen), joka perustui juuri lämpimän tuulen saksankieliseen Föhn-nimeen. Tästä tavaramerkistä on useissa kielissä syntynyt kädessä pidettävän hiustenkuivaajan yleisnimi, suomessa fööni.
Kill Switch
Kill Switch (myös A Higher Form of Learning ja Killing Point) on 7. lokakuuta 2008 suoraan DVD:lle julkaistu yhdysvaltalais-kanadalainen toimintaelokuva. Elokuvaa on kuvattu Vancouverissa, Kanadan Brittiläisessä Kolumbiassa. Japanissa elokuva esitettiin elokuvateatterissa.
Davy Crockett (pommi)
thumb|[[Yhdysvallat|Yhdysvaltalainen sotilas ja Davy Crockett -pommi laukaisualustalla. Kuva vuodelta 1961.]] M-388 Davy Crockett oli yhdysvaltalainen taktinen ydinase. Ase perustui uraanin fissioon. Nimensä ase sai villin lännen sankarin Davy Crockettin mukaan. Ase suunniteltiin kylmän sodan aikaan.
Davy Crockettissa käytettiin pienintä koskaan valmistettua ydinasetta, räjähdysvoimaltaan 0,02–0,5 kilotonnin W54-ydinkärkeä, mikä vastaa räjähdysvoimaltaan 20–500 tonnia TNT:tä. Kärkeä käytettiin myös hävittäjien ydinkärkisten ohjusten kärkenä. M-388-ammus laukaistiin rekyylittömällä tykillä. Neljän tuuman (102 mm) laukaisimen kantomatka oli noin 2 km ja kuusituumaisen (155 mm) 4 km.
Ydinräjähdettä kokeiltiin Operaatio Sunbeamiin liittyneissä: 7. heinäkuuta 1962 Little Feller II -kokeessa (suom. pikkukaveri) Nevadan koealueella ja koko asetta 17. heinäkuuta Little Feller I -kokeessa, jossa se laukaistiin 2,7 km päähän.
Ase suunniteltiin käytettäväksi mahdollisessa konfliktissa Neuvostoliittoa vastaan kuten muukin Yhdysvaltojen kylmän sodan aikainen ydinasetuotanto. Toisin kuin ydinaseet yleensä, Davy Crockettia ei laukaistu ohjuksella tai pudotettu pommikoneesta, vaan ammuttiin kranaatinheittimellä. Asetta oli tarkoitus käyttää Saksojen rajalla, ja se suunniteltiin erikoisjoukkojen, maahanlaskujoukkojen, nopean toiminnan joukkojen ja muiden usein yksin toimivien erikoisjoukkojen käyttöön. Keksintö oli sinänsä huono, sillä pommi olisi altistanut lyhyen kantamansa vuoksi vaaraan myös sen laukaisijan, mikäli se olisi ammuttu vastatuuleen.
Erzurum
Erzurum (muinainen Theodosiopolis, armeniaksi Karin) on Erzurumin maakunnan pääkaupunki Turkin itäosassa, Anatolian ylängöllä. Vuonna 2006 siellä arvioitiin asuvan 433 178 asukasta. Erzurum sijaitsee Ankarasta Iraniin kulkevan väylän varrella; se on ollut muinaisista ajoista alkaen karavaanien pysähdyspaikka; nykyisin rautatie ja Baku–Tbilisi–Ceyhan-öljyputki kulkevat sen kautta.
Ennen armenialaisten kansanmurhaa ja ensimmäistä maailmansotaa iso osa kaupungin asukkaista oli etnisiä armenialaisia. Armenialaisten todellisesta osuudesta kiistellään.
Kaupungissa vallitsee todellinen mannerilmasto: tammikuun keskimääräinen alin lämpötila on –13,4 °C, heinäkuun keskimääräinen ylin 26,8 °C, ja yli kolmenkymmenen asteen pakkasia sekä sakeita lumisateita esiintyy joka talvi. Kaupungissa on talviurheilukeskuksia, ja se haaveili jopa järjestävänsä talviolympialaiset 2014. Kansallinen olympiakomitea kuitenkin tyrmäsi ajatuksen puutteellisen infrastruktuurin takia.
Kylmän sodan aikana Erzurum oli Naton kaakkoisin lentotukikohta.
Kaupungin yliopisto on saanut nimensä Ataturkin mukaan. Se aloitti toimintansa 1954. Nykyisin siellä on 42 000 opiskelijaa.
Carnaby Street
Carnaby Street on Lontoon johtava muotikatu. Se sijaitsee Sohon kaupunginosassa lähellä Oxford Streetiä. Katu on nimetty alueella sijainneen Karnaby Housen mukaan. Karnaby House rakennettiin vuonna 1683, eikä talon nimen historiaa tunneta. Katu rakennettiin joko vuonna 1685 tai 1686 ja se oli vuoteen 1690 mennessä rakennettu lähes täyteen pientaloja.
Davy Crockett
thumb|right|Davy Crockett David ”Davy” Crockett (17. elokuuta 1786 Tennessee – 6. maaliskuuta 1836 Alamo, Texas) oli yhdysvaltalainen sotilas, poliitikko ja kansantarinoiden sankarihahmo. Hän syntyi viidentenä John Crockettin ja Rebecca Hawkins Crockettin yhdeksästä lapsesta. Crockett ei käynyt lapsena koulua, vaan oppi lukemaan ja kirjoittamaan vasta aikuisiässä. Hän onnistui kuitenkin värväytymään intiaanitiedustelijaksi kenraali Andrew Jacksonin joukkoihin sotaretkelle creek-intiaaneja vastaan. Myöhemmin hän oli aktiivisesti mukana Yhdysvaltojen politiikassa ja edustajainhuoneen jäsenenä vuosina 1827–1831 ja 1833–1835. Crockett kuoli Alamon taistelussa meksikolaisia vastaan.
Carnaby Street
Carnaby Street tuli tunnetuksi mod-tyylin kannattajien myötä ja muun muassa Small Facesin, Rolling Stonesin ja The Beatlesin jäsenet kävivät ostoksilla kadun muotiliikkeissä ja viettivät muutenkin aikaa kadulla. Kadusta tuli 1960-luvun muodikkain paikka ja sen varrella sijaitsi useita riippumattomia muotivaatemyymälöitä ja suunnittelijoiden kauppoja.
Davy Crockett
Walt Disney tuotti kaksi Davy Crockettista kertovaa elokuvaa vuosina 1955 ja 1956.
Carnaby Street
Nykyään Carnaby Streetillä sijaitsee kaksi Westminsterin kaupunginvaltuuston vihreää laattaa. Toinen löytyy kadun alusta ja on omistettu muotiyrittäjä John Stephenille, joka tunnetaan mod-tyylin perustajana. Toinen laatta on omistettu Small Faces -yhtyeelle ja heidän managerilleen Don Ardenille ja se sijaitsee osoitteessa Carnaby Street 52–55.
Davy Crockett
left|thumb|200px|John G. Chapmanin maalaus Davy Crockettista (1834)
Carnaby Street
Carnaby Street on kasvanut kävelykatualueeksi, joka tunnetaan Carnaby-nimellä. Se koostuu 12 kadusta, joilla autoliikenne on sallittua aamupäivisin klo 7–11. Alueella on 168 muoti- ja lifestyle-myymälää. Carnaby Street on yksi keski-Lontoon suosituimmista kohteista niiden joukossa, jotka etsivät uusinta tyyliä sekä muodikkaimpia ravintoloita.
Carnaby Steetin lähellä on Broadwick Street, jolla sijaitsee jäljennös John Snow'n vuonna 1854 raivonneen koleraepidemian vuoksi sulkemasta vesipumpusta.
Chicomoztoc
pienoiskuva|Chicomoztoc — seitsemän luolan paikka. Teoksen Historia Tolteca chicimeca kuvitusta. Chicomoztoc ("seitsemän luolan paikka") on tarunomainen luola-asumus, josta Texcocojärven ympärille asettuneet seitsemän Keski-Amerikan nahuatl-heimoa olivat tarinoiden mukaan lähtöisin. Asteekkien perimätiedon mukaan luolasto sijaitsi heimojen myyttisessä alkukodissa Aztlánissa, koilliseen Meksikon laaksosta. Jokainen heimoista asui yhdessä luolassa, ja täältä he aloittivat yhteisen vaelluksensa kohti etelän maita. Luolaston heimot olivat: Xochimilca, Tlahuica, Acolhua, Tlaxcalan, Tepaneca, Chalca ja Mexica (sittemmin asteekit).
Tarujen mukaan heimot lähtivät Aztlánista saatuaan määräyksen pääjumalaltaan Huitzilopochtlilta. Jumala myös antoi asteekkipapille ilmoituksen, että heimon olisi määränpäähän saavuttuaan ryhdyttävä kutsumaan itseään Mexi-jumalan kunniaksi nimellä mexica.
Kickflip
right|thumb|Kickflip Kickflip (alun perin magic flip ), usein pelkkä flip, flippi, on rullalaudalla suoritettava temppu, jossa lauta pyörähtää lautailijan selän suuntaan pyörien kierroksen pituusakselinsa ympäri. Tempusta on luonnollisesti olemassa useita muunnelmia, kuten 360 flip eli 360 asteen flippi (temppuun lisätään 360 asteen vaakasuora pyöritys) tai doubleflip (lauta pyörii kaksi kierrosta). Nykyaikaisen kickflipin perusidean kehitti yhdysvaltalainen ammattirullalautailija Rodney Mullen 1980-luvun alkupuolella.
Heelflip
Lähteet
Fliptricks
Helluntaiherätys Suomessa
Suomalaiseen helluntaiherätykseen laskettiin vuoden 2019 lopussa kuuluvan yhteensä 275 suomen- ja ruotsinkielistä helluntaiseurakuntaa. Vuoden 2019 lopussa seurakuntien yhteenlaskettu jäsenmäärä oli kaikkiaan noin 50 000 henkilöä. Vuonna 2002 perustettuun Suomen Helluntaikirkko -nimiseen uskonnolliseen yhdyskuntaan näistä kuului 82 jäsenseurakuntaa. Suomessa helluntaiseurakunnat ovat varjelleet itsenäisyyttään, eivätkä kaikki ole järjestäytyneet kansalliseen kirkkokuntaan.
Leibnitz (piiri)
Leibnitz on yksi Itävallan Steiermarkin osavaltion 17 piiristä.
Helluntaiherätys Suomessa
Helluntaiherätys saapui Suomeen norjalaisen metodistipastori Thomas Ball Barrattin ansiosta. Barratt vieraili Suomessa ensimmäisen kerran vuonna 1911.
Leibnitz (piiri)
Maantiede
Leibnitz sijaitsee Steiermarkin eteläosassa ja rajautuu Sloveniaan. Sen naapuripiirit ovat pohjoisessa Graz-Umgebung, idässä Feldbach ja Radkersburg ja lännessä Deutschlandsberg. Piirin pinta-ala on 685,1 neliökilometriä. Piirissä on pinta-alaltaan suurin määrä viiniviljelysmaata koko Steiermarkissa ja sitä kutsutaan usein Steiermarkin Toskanaksi.
Helluntaiherätys Suomessa
Suomen suurin helluntaiseurakunta on Helsingin Saalem, johon kuuluu noin 3 500 jäsentä. Yhteensä Suur-Helsingin helluntaiseurakuntiin kuuluu noin 7 000 jäsentä. Muita suuria helluntaiseurakuntia ovat mm. Tampereen, Turun, Jyväskylän, Seinäjoen, Lahden, Oulun ja Kuopion seurakunnat.
Leibnitz (piiri)
Maantiede
Steiermarkin pääjoki Mur virtaa Leibnitzin piirin läpi. Piirin suurin kaupunki on Leibnitz.
Leibnitzin piiri jakautuu 48 paikkakuntaan:
Väestö
Leibnitzin piirissä asui 76 580 asukasta vuonna 2005. Ulkomaalaisten osuus väestöstä oli 3,7 %.
Liikenne
Itävallan etelärata kulkee Leibnitzin piirin läpi. Intercity-junat pysähtyvät Leibnitzin ja Spielfeld-Straßin (raja-asema) asemilla.
Helluntaiherätys Suomessa
Suomen helluntailiike tekee laajaa lähetystyötä ja toimii 47 maassa Euroopassa, Aasiassa ja Itä-Afrikassa. Lähetystyöstä vastaa Fida International, joka tekee lisäksi myös humanitaarista apua ja kehitysyhteistyötä. Suomalaisen helluntailiikkeen lehtiä ovat mm. Ristin Voitto ja Hyvä Sanoma. Aikaisemmin liike on julkaissut myös Maailman Ääret -lehteä. Monet suomalaiset helluntaiseurakunnat ovat järjestäytyneet vuonna 2002 perustetun Suomen Helluntaikirkon alle. Helluntailiikkeen tunnetuin tapahtuma on kesäisin Keuruulla järjestettävä Juhannuskonferenssi. Suomen helluntaiherätys vastaa myös Iso Kirja -kansanopiston toiminnasta.
Suomen ruotsinkielisillä seurakunnilla on läpi historian olleet tiiviit yhteydet Ruotsiin. Vuosien varrella monet seurakuntien johtajista ovat olleet Ruotsista ja saarnaajat ovat toimineet molempiin suuntiin. Kirjakustantamo Taborförlaget toimi vuosien ajan myös yhdyssiteenä Ruotsin ja Suomen välillä.
Oppi
Opillisesti Suomen Helluntaiherätys on lähinnä yksi haara maailmalla vallitsevista suuntauksista. Pohjois-Amerikassa vaikuttava Assemblies of God on neljän suurimman haaran joukkoon kuuluva ja on opillisesti lähinnä Suomen Helluntaiherätystä. Suomessa Helluntaiherätyksen opin on usein kuvailtu sisältävän uskosta vanhurskauttamisen luterilaisilta, pyhityksen metodisteilta, kastekäsityksen baptisteilta ja omanaan opin Pyhästä Hengestä. Jos kuitenkin luterilainen uskosta vanhurskauttaminen määritellään ev.lut. Tunnustuskirjojen ja Martti Lutherin mukaan, helluntailainen uskosta vanhurskauttamisen oppi eroaa monella tavalla luterilaisesta, koska usko käsitetään näissä opinsuunnissa eri tavalla.
Myrkky (täsmennyssivu)
Myrkky on
Agents... Is Beat! – Instrumental 2008 Recordings
'''Agents... Is Beat! – Instrumental 2008 Recordings''' on suomalaisen Agents-yhtyeen toinen instrumentaalialbumi. Se ilmestyi 13. elokuuta 2008. CD-box julkaistiin aluksi 2000 kappaleen numeroituna erikoispainoksena DVD-kotelossa. Pakkaus sisältää albumin lisäksi yhtyeen omakätisesti signeeraaman valokuvan, Agents-plektran ja 16-sivuisen vihkosen.
Helluntaiherätys Suomessa
Uskovien kaste
Helluntailiikkeen opin mukaan uskoontullut ihminen kastetaan seurakunnassa upottamalla, ja hän liittyy samalla paikallisen seurakunnan jäseneksi. Helluntaiherätyksessä nähdään tärkeäksi, että jokainen uskova saa kokea myös Pyhän Hengen kasteen henkilökohtaisesti. Se on yleensä tunnepitoinen kokemus, johon liittyy usein kielilläpuhumisen armolahjan saaminen.
Agents... Is Beat! – Instrumental 2008 Recordings
Albumi debytoi Suomen virallisen listan kolmannella sijalla, ja se pysyi listalla yhteensä 11 viikkoa.
Helluntaiherätys Suomessa
Historia
Helluntaiherätyksen Suomeen tuonut Thomas Ball Barratt oli alkuun lapsikasteen kannalla. Niin sanottu uskovien kaste vakiintui pohjoismaalaiseen helluntaiherätyksen oppiin Tukholman Filadelfia-seurakunnan pastori Lewi Pethruksen kautta, joka toi herätykseen selvemmin baptistisen vaikutuksen.
1970- ja 1980-luvun vaihde oli helluntailiikkeessä ylivainiolaisen herätyksen aikaa ja helluntaiherätys kasvoi voimakkaasti. Kasvun johtohahmo oli karismaattinen saarnamies Niilo Yli-Vainio. Evankeliumia julistettiin myönteisesti ja saarnoissa tuotiin rohkaisua ja toivoa. Yli-Vainion toiminnan seuraksena jäsenmäärä on tästä lähdin lisääntynyt ja julistustoiminta vaikutti koko liikkeeseen positiivisesti. Yli-Vainion herätyksen perintönä rakennettiin useita uusia rukoushuoneita.
Vuonna 2003 helluntailaisuuden piirissä oli kastetut jäsenet ja perhekunnat mukaan lukien yli 100 000 ihmistä. Vuonna 2003 liike järjestäytyi Suomen Helluntaikirkko -nimiseksi yhdyskunnaksi. Kaikki helluntaiseurakunnat eivät ole kuitenkaan liittyneet mukaan järjestöön. 2000- ja 2010-luvulla seurakuntakulttuuria on edelleen uudistettu ja pyritty tarkoituksenmukaistamaan seurakuntien toiminta- ja johtajuuskulttuuria. Tällaisista helluntailaisia tai helluntailaistaustaisia seurakuntia ovat mm. Station Jokela, Tampereen helluntaiseurakunta, Fila Church Helsinki, Seinäjoen helluntaiseurakunta ja Houm Church.
Suomen helluntaikirkko
Vuonna 2002 Suomen uskonnonvapauslain uudistuksen ohella perustettiin Suomen Helluntaikirkko (uskonnollinen yhdyskunta.) Yhdyskuntamalli toimii Suomen Helluntaiherätyksessä helluntaiseurakuntien yhdistysten rinnalla, joten osa helluntailaisista kuuluu helluntaikirkkoon (jäseniä vuoden 2014 syyskuussa 8011) ja osa helluntaiseurakuntien jäsenyhdistyksiin (jäseniä vuoden 2014 syyskuussa 38 389). Helluntaikirkko ja sen seurakunnat ovat osa Suomen Helluntaiherätystä, kuten muutkin siinä itsenäisesti toimivat helluntaiseurakunnat. Suomessa on noin 250 helluntaiseurakuntaa. Lisäksi suomenkielisiä helluntaiseurakuntia löytyy muun muassa Yhdysvalloista, Australiasta, Espanjasta, Kanadasta ja Ruotsista.
Helluntaikansa
Helluntaikirkon muodostuminen on aiheuttanut Suomen Helluntaiherätyksen sisällä pitkäaikaista kiistaa ja jakaantumista. Uuden uskonnollisen yhdyskunnan syntymisen johdosta Suomen Helluntaiherätys muodostuu tätä nykyä kolmesta eri seurakuntasuuntauksesta, joiden raja kulkee seurakuntatasolla. Suuntaukset ovat ”helluntaikirkkolaisuus”, ”helluntaikansalaisuus” ja ”Suomen Helluntaiherätyksen helluntaiseurakunnat”. Kovimmat ristiriidat ja jakaantumiset ovat muodostuneet kirkollisesti järjestäytyneen Helluntaikirkon ja vanhoillisempaa helluntailaisuutta edustavan Helluntaikansan välillä.